CELEX: 
Language: hu
Date: 2018-01-17 00:00:00
Title: A BIZOTTSÁG (EU) …/… RENDELETE a 396/2005/EK európai parlamenti és tanácsi rendelet I. mellékletének felváltásáról

A BIZOTTSÁG (EU) …/… RENDELETE
            
            
               (2018.1.17.)
            
            
               a 396/2005/EK európai parlamenti és tanácsi rendelet I. mellékletének felváltásáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre
                  1
                és különösen annak 4. cikkére,
            
            
               mivel: 
            
            
               (1)Azok az állati és növényi eredetű termékek, amelyekre a 396/2005/EK rendeletben meghatározott megengedett növényvédőszer-maradékok határértékei („MRL-ek”) – az említett rendelet rendelkezéseiben foglaltak szerint – vonatkoznak, a rendelet I. mellékletében vannak felsorolva.
            
            
               (2)A rendelet I. mellékletét indokolt további információkkal kiegészíteni az érintett termékekkel kapcsolatban, különösen ami a termékek megnevezésére használt szinonimákat és azoknak a fajoknak a tudományos megnevezését illeti, amelyekhez a termékek tartoznak, valamint a termék azon részei tekintetében, amelyekre az adott MRL-ek vonatkoznak.
            
            
               (3)Az (1) lábjegyzet szövegét az I. melléklet A. és B. részében egyaránt át kell fogalmazni a jelenlegi megfogalmazás esetében felmerülő félreérthetőség és különböző értelmezések elkerülése érdekében.
            
            
               (4)Az I. melléklet A. részét új (3) és (4) lábjegyzettel kell kiegészíteni annak érdekében, hogy további információkkal szolgáljanak arra nézve, hogy a termék mely részére vonatkoznak az érintett termékek MRL-jei.
            
            
               (5)Az I. melléklet A. részét új (7) lábjegyzettel kell kiegészíteni annak egyértelművé tétele érdekében, hogy a mézre vonatkozó MRL-ek nem alkalmazandók az egyéb méhészeti termékekre azok eltérő kémiai jellemzői miatt.
            
            
               (6)Ahhoz, hogy az A. rész meghatározott csoportjába vagy alcsoportjába további termékeket lehessen felvenni, azokat fel kell venni az I. melléklet B. részébe.
            
            
               (7)Az I. melléklet B. részében lévő (2), (3), (4), (5) és (6) lábjegyzetet el kell hagyni, mivel az e lábjegyzetekben megállapított határidők már lejártak.
            
            
               (8)Az I. melléklet B. részét új (2) lábjegyzettel kell kiegészíteni annak érdekében, hogy a szójabab termék módosított osztályozásának hatálybalépéséig észszerű idő telhessen el, hogy az élelmiszer-vállalkozók meg tudjanak felelni a termék osztályozásának módosításából eredő új követelményeknek.
            
            
               (9)A Bizottság a Kereskedelmi Világszervezeten keresztül kikérte az Unió kereskedelmi partnereinek véleményét, és megállapításaikat figyelembe vette.
            
            
               (10)A 396/2005/EK rendeletet ezért ennek megfelelően módosítani kell.
            
            
               (11)Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         
         
            
               ELFOGADTA EZT A RENDELETET:
            
            
               1. cikk
            
            
               A 396/2005/EK rendelet I. melléklete helyébe e rendelet melléklete lép.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Annak érdekében, hogy ne befolyásolja a naptári éveken alapuló nemzeti többéves maradékanyag-ellenőrzési program keretében folyó mintagyűjtést, ezt a rendeletet 2018. január 1-jétől kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban. 
            
            
               Kelt Brüsszelben, -án/-én. 2018.1.17.
            
            
               
                     a Bizottság részéről
               
               
                     elnök
                     Jean-Claude JUNCKER
               
               
            
         
         
            
                  
                     (1)
                  
                        HL L 70., 2005.3.16., 1. o.
               
            
      
    ---documentbreak--- 
      
         
         
            
               MELLÉKLET
            
            
               „I. melléklet
            
            
               A. rész
            
            
               A 2. cikk (1) bekezdésében említett azon állati és növényi eredetű termékek, amelyekre MRL-ek vonatkoznak
            
            
               [Office of Publication: please insert Excel table Annex I, Part A]
            
            
               B. rész
            
            
               A 2. cikk (1) bekezdésében említett egyéb termékek
            
            
               [Office of Publication: please insert Excel table Annex I, Part B].”